Aflevering #10 ANDERMANS V.I.R.U.S.
Aflevering #10 van ANDERMANS V.I.R.U.S. is nu online te bekijken!
IN DOORS gaat OUTDOORS!
Aflevering #8 ANDERMANS V.I.R.U.S. wiskunde | Lomi | Bladsy 2
Categories: wiskunde	| Sleutelwoorde: aktiwiteite, wiskunde	| 7 Kommentaar
Categories: Gratis drukstukke, Tuisonderrig, wiskunde	| Sleutelwoorde: aftrek, free, grafieke, gratis, inkleursomme, optel, speletjies, wiskunde	| 3 Kommentaar
312 807 hits Suid Afrikaanse Nuus Thread - Page 67 - Stormfront
Page 67 of 226 « First < 17 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 117 167 > Last »
05-24-2006, 05:34 AM #661
Visser se senuwees gedaan, hof moet twee weke wag
Adv. Cèzanne Visser het ’n senu-ineenstorting gehad wat veroorsaak het dat die verhoor teen haar gister in die Pretoriase hooggeregshof uitgestel moes word.
Visser is sedert die ineenstorting verlede week op anti-depressante.
Adv. Dirk Prinsloo, haar voormalige verloofde en mede-beskuldigde in die saak, het sowat twee weke gelede laat weet dat hy nie van Rusland af gaan terugkeer vir die verhoor nie.
Adv. Casper Badenhorst, Visser se regsverteenwoor*diger, het gister aansoek gedoen dat die saak vir twee weke uitgestel word sodat Visser kan herstel voordat sy weer met haar regspan konsulteer.
Dr. Ernie Hobbs, ’n algemene praktisyn, het getuig dat Visser vir ten minste twee weke nadat sy die pille begin gebruik het, nie emo*sioneel in staat sal wees om die hofverrigtinge by te woon nie. Luidens ’n mediese verslag wat hy by die hof ingedien het, ly Visser aan depressie en ervaar sy sodanige angs en spanning dat dit inmeng met haar normale denke en besluitneming.
Hobbs het gesê dit sal sowat twee weke neem vir die pille om die optimale uitwerking te hê.
Visser het verlede Donderdag na Hobbs se spreekkamers gegaan, omdat sy baie moeg gevoel het, angstig was, sweetaanvalle gekry en ’n veluitslag gehad het.
Hobbs het bevind dat sy baie spanning ervaar en dat dit ’n invloed op haar gesondheid het. Visser het gister moeg voorgekom by die hof en het anders as met haar vorige hofverskynings vir die media se kameras weggekruip. Sy het ook gewig verloor.
Hobbs het haar ’n drukkie op haar skouer gegee toe hy ná sy getuienis verby haar in die hof geloop het.
Adv. André Fourie, staats*advokaat, het nie die aansoek teengestaan nie.
Hy het buite die hof gesê die staat is besig om met Visser se regspan te onderhandel dat sy sekere erkennings doen.
Indien Visser die erkennings doen, sal die staat sy saak teen haar sluit.
Visser staan saam met Prinsloo tereg op aanklagte van onder meer onsedelike aanranding en die besit en vervaardiging van kinderpornografie.
Regter Essop Patel het gister Prinsloo se borgtog van R20 000 finaal aan die staat verbeur verklaar.
Fourie het gesê Prinsloo bevind hom moontlik in Rusland of China, maar het nie die moontlikheid uitgesluit dat hy in een van die lande van die voormalige Sowjetunie is nie.
Maar nie gedaan toe sy kinders misbruik het nie!!!!
05-24-2006, 05:45 AM #662
KAAPSTAD. – Beheerde kragonderbrekings is nou, met die kwik wat skerp daal en die toenemende aanvraag na krag in spitstye in die Wes-Kaap, bykans onafwendbaar.
Inwoners van verskeie dorpe buite die stadsgebied en aan die Weskus het Maandag die eerste beheerde onderbrekings beleef.
Die provinsie het tot nou goed gevaar met die besparing van krag en het in die afgelope twee maande nie kragonderbrekings beleef nie.
Me. Trish da Silva, woordvoerder van Eskom in die Wes-Kaap, het gister aan Die Burger gesê dorpe soos Bettysbaai, Kleinmond, Rooi-Els, Botrivier, Bulte, Bitterfontein, Starking, Klawer, Lutzville, Rawsonville, Lebanon, Vredendal, Vanrhynsdorp en Doringbaai se krag is Maandag van 18:00 tot 18:43 weens ’n kragtekort afgeskakel.
“Geen beheerde kragonderbrekings het in die metropool voorgekom nie,” het sy gesê.
Volgens Da Silva is daar nou ’n verhoogde aanvraag na krag weens die koue en wydverspreide reën.
“Mense kom nou saans in die donker tuis. Ligte, verwarmers en stowe word in spitstyd van 18:00 tot 21:00 aangeskakel. Dit veroorsaak ’n tekort in die provinsie se spitstyd-kragaanbod.”
Volgens haar het die Wes-Kaap gisteraand ’n tekort van 100 MW krag gehad. Dié spitstydtekorte sal nou, totdat Koeberg se eenheid 2 einde Julie aangeskakel word, voortduur.
“Beheerde kragonderbrekings sal waarskynlik nou meermale in die provinsie voorkom en kan van ’n paar minute tot twee en ’n half uur in ’n gebied of woonbuurt duur.”
Sy het gesê Eskom se daaglikse skedules vir beheerde kragonderbrekings is op die webwerf www.eskom.co.za beskikbaar.
Mnr. Andrew Boraine, uitvoerende hoof van die Kaapstad Vennootskap (KV), het gister ook ’n beroep op die stad se sakelui gedoen om krag nou met die dalende temperature versigtig te gebruik.
“Ondernemings en werknemers in die sentrale sakekern moet kantoorligte en ander onnodige ligte en toestelle afskakel.”
Volgens Boraine moet ondernemings in dié gebied – soos ander inwoners, werknemers en werkgewers in die metropool – krag verantwoordelik gebruik.
05-24-2006, 05:47 AM #663
Duitser soek huis terug.
KAAPSTAD. – Die voortvlugtige Duitser wat na bewering minderjarige meisies in sy spoghuis op Somerset-Wes seksueel uitgebuit het, het glo aan sy gewese vrou beken hy “verkeer seksueel met prostitute”.
Mev. Rosemarie Gudrun Braun (63) en haar gewese man, mnr. Werner Braun (64), is in September verlede jaar landuit nadat die bewerings oor die kinders aan die lig gekom het.
Volgens haar het sy geen kennis gedra van sy optrede totdat hy dit in September beken het nie. “Die dreigemente en skande het veroorsaak dat ons Suid-Afrika verlaat het.”
Intussen is sy in ’n regsgeveg gewikkel om hul huis op Somerset-Wes te behou. Sy vra in ’n beëdigde verklaring in die hooggeregshof hier vir die tersydestelling van ’n voorlopige hofbevel van 13 Januarie.
Ingevolge dié bevel kan die staat voorlopig beslag lê op die luukse huis én ’n peperduur BMW X5. Sy het die verklaring op 24 April in Berlyn onderteken.
Die staat meen dié bates van mnr. Braun was instrumenteel in die beweerde misdade waarin hy sedert Junie 2003 meisies jonger as 16 jaar seksueel uitgebuit het.
Sy beweerde bedrywighede in die Helderberg-gebied is in die televisieprogram Special Assignment oopgevlek. Die staat het vermoed hy sou ontslae raak van sy bates nadat die egpaar Duitsland toe is.
Die Burger het vroeër berig die polisie het agt meisies opgespoor wat beweer het hulle is vir langer as twee jaar betaal om omgang met Braun in sy huis te hê of om onsedelike dade met hom te pleeg. Van die meisies, wat almal uit arm gesinne kom, was glo net 11 jaar oud.
Mev. Braun voer in haar verklaring aan sy is al direkteur van Villabraun (Edms.) Bpk., wat die egpaar in 1999 gestig het om die huis te koop. Hulle is geskei sedert hulle verlede jaar na Duitsland teruggekeer het.
Sy beweer mnr. Braun het in Desember, kort voor die voorlopige bevel toegestaan is, op haar aandrang as direkteur van Villabraun bedank. Hulle aandele is gesamentlik in ’n familietrust geplaas, wat hul dogters, as begunstigdes van die trust, die wettige eienaars van die huis maak.
Regter André Blignault het ’n aansoek van die direkteur van openbare vervolgings, waarin hy meer inligting in verband met mev. Braun se verklaring wou bekom, van die hofrol geskrap omdat niemand opgedaag het om die aansoek te behartig nie.
05-24-2006, 11:32 AM #664
05-25-2006, 04:39 AM #665
Skote klap toe sakeman vyf inbrekers in huis afweer
’n Sakeman van Hekpoort, aan die Wes-Rand, het vyf inbrekers afgeweer in ’n skermutseling waarin sowat 14 skote in sy gesin se huis geklap het. Dít was die derde inbraak binne ses dae in die gebied en die tweede waar die inbrekers op inwoners losgebrand het.
“Toe ek afgaan na die sitkamer, wat met ’n veiligheidshek van die res van die huis geskei is, het ek hulle gesien. Die volgende oomblik toe skiet hulle op my. “Ek het teruggeskiet. Dit was ’n fire fight soos min. Daar was nie tyd vir praat nie. Maar daai ouens het ’n wilde spoed gehad toe my nine-mil (9 mm-pistool) terug praat,” het hy gesê.
Die gang wat na die slaapkamers lei, met sewe koeëlgate in die muur, getuig van die wilde skietgeveg wat losgebars het. Die inbrekers het weggekom met elektriese goedere, ’n videokamera, ’n kamera en twee selfone.
Dit lyk nie of enige van die inbrekers raakgeskiet is nie. “Sedert Oktober verlede jaar, ná al die plaasmoorde in die omgewing, het dinge weer rustig geword. Maar nou lyk dit of ’n nuwe bende hier aan die werk is.”
In 2005 was daar sowat 90 plaasaanvalle en huisrooftogte in die Hekpoort-, Magaliesburg- en Muldersdrift-gebied waarin 14 boere en vier werkers vermoor is.
Vrydag het inbrekers by mnr. Christo Vivier se huis, sowat 1 km van die sakeman se huis, toegeslaan en ook op hom geskiet. Twee dae tevore het inbrekers by mnr. Paul Gryvenstein se huis toegeslaan en onder meer ’n vrieskas leeggedra.
“Dit lyk of die ouens die inbrake goed beplan en hul huiswerk deeglik doen voordat hulle toeslaan. Hulle is professionals. As jy jou neus by die deur uitsteek om ondersoek in te stel dan skiet hulle op jou,” het Vivier gesê.
Hy en die sakeman is egter baie beïndruk met die Magaliesburg-polisie se optrede ná die inbrake. “Binne ’n uur nadat dit gebeur het, was hier nie minder as 12 polisiemanne op die werf.
Hulle was gretig om te werk en is ernstig oor ons veiligheid. As hulle elke keer reageer soos gister, sal hulle die probleem kan hokslaan,” het die sakeman gesê. Vivier hoop die bende skuif uit die gebied met verhoogde optrede van die polisie en ’n plaaslike veiligheidsmaatskappy.
“Ek sukkel om te slaap. As ek snags iets buite die huis hoor, is ek wakker. Ek voel al soos ’n zombie. Maar dit is net jammer dat die volgende ouens ’n ent verder dalk slagoffers word.” Die sakeman (45), wat nie sy naam genoem wil hê nie, het gisteroggend omstreeks 02:00 wakker geword toe hy en sy vrou gehoor het hoe inbrekers ’n venster in die sitkamer met ’n hoekyster oopbreek.
05-25-2006, 05:55 AM #666
Man sterf ná hospitaal hom glo wegwys
’n SIEK man is dood nadat ’n dokter by die Nasionale Hospitaal na bewering vir hom gesê het daar skort nie veel met hom nie en hom huis toe gestuur het.
Volgens mev. Marie Cloete is haar man, David (55), na dié hospitaal se ongevalle-afdeling gebring, maar dadelik huis toe gestuur.
“Hy het gekla van ’n brandgevoel op sy maag en het begin braak. Omdat hy 15 jaar gelede ’n beroerte gehad het, was ons maar skrikkerig.
“Die dokter daar het X-straalfoto’s geneem en bloed getrek. Sy het gesê dit is gastro en het hom net maagwerkmedisyne gegee. Die medisyne lê steeds hier.”
Mev. Cloete sê haar man het op pad huis toe al hoe sieker geword en sy het hom na hul huisdokter, dr. Leon Jansen van Rensburg, gebring.
Jansen van Rensburg sê mnr. Cloete was reeds in skok toe hy na die spreekkamer gebring is.
“Sy liggaam het in ’n skokreaksie gegaan van onder meer dehidrasie. Hy het geen bloeddruk gehad nie en ek moes ’n ambulans bel.”
Volgens mev. Cloete is haar man na die Nasionale Hospitaal gebring, maar later na die Pelonomi-hospitaal in Bloemfontein verskuif.
“Ek weet nie regtig hoekom hulle hom moes skuif nie. Hy was in soveel pyn en ék meen hy moes glad nie rondbeweeg het nie. Hy is uiteindelik op ’n drup gesit, maar my dogter René, wat ’n verpleegster is, moes help.”
Sy sê toe sy en haar kinders die volgende oggend by die hospitaal opdaag, is daar vir hulle gesê haar man is dood. “Hulle het ons nie eens gebel nie.”
Volgens die doodsertifikaat is mnr. Cloete aan ’n derm-obstruksie dood.
Die Cloetes se skoonseun, mnr. Philip Hamann, sê: “Die derm het gebars en inwendige bloeding veroorsaak. Klaarblyklik kan ’n mens op die X-straalfoto’s sien daar is fout, maar die hospitaal het dit nooit aan ons gegee, soos hulle gewoonlik doen nie.”
Me. Elke de Witt, hospitaalwoordvoerder, sê al die uitvoerende hoofbeamptes by die hospitale is op die oomblik op ’n gehalteversekeringsberaad en sal dus nie in dié stadium volledig ondersoek kan instel nie. “Ons sal onder meer al die pasiënt se rekords moet trek en met die personeel wat gewerk het, praat. Ons sien die saak egter in ’n baie ernstige lig.”
05-25-2006, 08:04 AM #667
'n Getroude vrou van Unitaspark, mev. Dalene Hamilton (30), het onlangs in die streekhof verskyn op aanklag dat sy haar minnaar, mnr. Andries Botha (30), deur 'n huurmoordenaar wou laat doodskiet.
Hamilton het 'n 'huurmoordenaar' na bewering verlede jaar R10 000 betaal om haar minnaar te vermoor, sonder om te besef dat hy 'n lokvink-polisiespeurder is. Volgens haar man, mnr. Hein Hamilton, was hy onbewus van die verhouding tussen sy vrou en mnr. Botha, wat sy neef is. Mnr. Hamilton meen sy vrou se motief vir die huurmoord-sameswering - indien sy skuldig is - is moontlik dat sy haar minnaar uit die weg wou ruim omdat sy dit as die enigste alternatief gesien het om weer na hom (mnr. Hamilton) terug te keer. Hulle was in daardie stadium van tafel-en-bed geskei.
'Sy het herhaaldelik aan my gesê dat sy na my wil terugkom, maar dat daar iets was wat haar verhoed het om dit te doen. Sy wou nie aan my sê wat haar gekeer het nie,' sê hy. Volgens die staatsaanklaer, mnr. Kgomotso Mathebe, dui die getuienis daarop dat mev. Hamilton na bewering op die dag van die beplande moord 'n reeks sms-boodskappe per selfoon aan die 'huurmoordenaar' gestuur het om aanduidings te gee van waar hulle haar minnaar sou ontmoet en waar die moord moes plaasvind. Alles sou iewers in Drie Riviere afspeel. Mev. Hamilton is op dieselfde dag wat die moord sou plaasvind, in hegtenis geneem toe sy die geld aan die 'huurmoordenaar' oorhandig het. Sy is in hegtenis geneem en in Alberton aangehou totdat borgtog later aan haar toegestaan is.
Die Hamiltons is steeds getroud en mev. Hamilton woon tans saam met mnr. Botha, die einste voormalige minnaar wat sy glo wou laat vermoor, in Germiston. Die saak is uitgestel tot Donderdag 18 Mei.
05-25-2006, 08:08 AM #668
[B]Ma hang haar terwyl 3-jarige kyk /B]
SASOLBURG. - Die ma van twee jong dogtertjies van Vanderbijlpark het verlede week selfmoord gepleeg deur haarself in die motorhuis te hang, ten aanskoue van haar driejarige kind.
Volgens die oorledene, Mariet de la Porte, se vriend, Kallie Nieman, het sy hom die oggend omstreeks half tien gebel. 'Ons het seker R210 se lugtyd op die selfoon uitgepraat. Mariet het vir my gesê sy is moeg vir die lewe en sy gaan 'n plan maak,' vertel Nieman. 'Nadat ons klaar gepraat het, het sy vir my ?n sms gestuur met belgeld en geskryf dit is die laaste ding wat sy vir my gaan doen. Ek het haar toe weer gebel en ons het nog 'n ruk gesels. Sy het vertel sy wil haar lewe neem, sy is nou moeg gebaklei.
'Ek het als gedoen om haar te probeer oorreed om nie haar lewe te neem nie. Ek het haar vertel van haar kinders wat lief is vir haar, hoe mooi hulle is, van my ma-hulle wat lief is vir haar en my kinders wat vir haar lief is, maar sy wou nie meer nie,' vertel Nieman. 'Ek het regtig als probeer. 'Sy het vertel hoe sy in die garage inloop, op die stoel klim, die tou vasmaak en dit om haar nek sit en dit knoop,' vertel Nieman. 'Ek het geweet sy het haar besluit geneem en sy is ernstig, maar tog gehoop sy bedoel dit nie. Sy het die foon neergegooi en toe ek niks meer oor die telefoon gehoor het nie, het ek haar suster gebel en gevra om te gaan kyk. Ek self was op pad na Ladysmith. 'Sy het 'n foto van ons teen 'n boks vasgeplak met 'n brief agter dit. Sy het heeltyd vir dit gekyk.' Haar driejarige dogtertjie het buite rondgespeel en gesien wat haar ma doen. Die ander dogtertjie (7) was in die skool. Die huishulp het die dogtertjie gevra waar haar ma is. Die dogtertjie het vir haar gesê:'Kyk daar hang mamma.' Die huishulp het op Mariet in die motorhuis afgekom en die bure gaan roep. Toe Mariet se suster, Hannetjie, daar aankom, was sy reeds dood.
Die polisie het die brief saam met die foto gekry. Binne-in die brief het De la Porte net dankie gesê vir al die liefde wat sy van Nieman gekry het en hoe lief sy hom gehad het en dat die kinders na haar eksman, Terence, moet gaan. 'Alles was net te veel vir haar, die lewe het te veel gedruk,' vertel Nieman. De la Porte is verlede week begrawe.
05-25-2006, 08:11 AM #669
Lykskouing skakel selfmoord uit
VANDERBIJLPARK. - Volgens dr. Daan Humphris, die betrokke distriksgeneesheer wat op 10 April 'n lykskouing op mev. Barbara Nel uitgevoer het, het die vreemde omstandighede waarin sy dood is, aanvanklik tot administratiewe verwarring en tot die vertraging met haar verassing, gelei. Wat die vertraging met die dokumente betref, was sleutelpersoneel by die lykhuis weens verskeie faktore die afgelope weke, nie beskikbaar om dié verwarrende en ongewone administrasie vinnig af te handel nie.
Hoewel bewerings direk na mev. Nel se dood gemaak is dat sy selfmoord gepleeg het, kon hy tydens die lykskouing niks vind wat daarop gedui het dat dit selfmoord was nie. Sy bevinding was dat mev. Nel aan septisemie (bloedvergiftiging) gesterf het weens absesse in haar buik. Hy meen dit kon intense pyn veroorsaak het wat haar dalk laat besluit het om haar eie lewe te neem, vandaar die selfmoordbriefie wat na bewering in haar kar gevind is. Sy is egter aan haar siekte dood voordat sy selfmoord kon pleeg, sê dr. Humphris. 'Ek was tevrede met my bevinding dat sy aan natuurlike oorsake gesterf het. 'Verdere toetse kon wel gedoen word om dit te bevestig, maar ek het gemeen dat dit onnodig sou wees en dat dit die familie se trauma met 'n verdere ses weke sou uitrek,' sê hy.
05-26-2006, 04:48 AM #670
SA word soos Zim, sê Cosatu
Die regering van pres. Thabo Mbeki stuur af op ’n diktatuur en het ’n “skrikwekkende kultuur” ontwikkel wat sy interne demokratiese prosesse ignoreer. Die land kan selfs soos Zimbabwe opeindig.
Só lui die sterkste taal wat Cosatu tot nog toe gebruik het om sy ANC-vennoot by te kom in ’n verklaring wat die vakverbond se sentrale uitvoerende komitee gister uitgereik het.
Die komitee het vandeesweek ook besluit om die SAKP-gespreksdokument, wat in effek ’n einde aan die alliansie met die ANC voorstel, op sy kongres in September te bespreek.
Die SAKP-stuk stel voor dat dié party onafhanklik aan die volgende algemene verkiesing deelneem. Die SAKP oorweeg dit omdat die ANC-regering hom glo uitsluit van belangrike besluite en nie langer in belang van die werkersklas optree nie.
Cosatu se siening hieroor sal volgende week in ’n soortgelyke dokument bekendgemaak word.
Dit is die naaste wat die junior alliansievennote al daaraan gekom het om die einde van die alliansie met die ANC amptelik op hul sakelyste te plaas.
“Die ANC staan voor sy grootste krisis in baie jare en die (oud-adj.pres.) Jacob Zuma-kwessie is net ’n simptoom daarvan – nie ’n oorsaak nie,” lui die verklaring.
Mnr. Zwelinzima Vavi, Cosatu se hoofsekretaris, het gesê Suid-Afrika is moontlik op dieselfde pad as Zimbabwe.
“Diktatorskappe kondig hulself nooit aan soos ’n groep trompoppies wat in die straat afmarsjeer nie.”
Die sentrale komitee meen tekens dat die land op ’n diktatuur afstuur is:
) ’n onlangse verbod op die uitsaai van ’n SAUK-program wat glo krities is oor Mbeki;
) staatsinstellings wat glo misbruik word om met individue “af te reken” soos die nasionale vervolgingsgesag met die vervolging van Zuma;
) die gebruik van selektiewe lekkasies aan die media om die openbare mening te beïnvloed;
) die wyse waarop politieke teenstanders soos die Zuma-faksie uit staatinstellings soos die veiligheidsdienste “uitgewerk” word; en
) die arrestasie van Cosatu-leiers by die Swazilandse grens en verlede week in Kaapstad.
“Dit is presies hoe die probleme daar (in Zimbabwe) begin het,” het Vavi gesê.
Boonop probeer sommige ANC-leiers die resolusies ondermyn wat verlede jaar op die hoofraadsvergadering in Pretoria geneem is.
Daaronder tel ’n verswakking van werkerbeskerming deur arbeidswetgewing en ’n sogenaamde “modernisering van die ANC”. Die voorstelle is bespreek en verwerp.
“Daar is ’n massiewe projek aan die gang om die ANC na die middel-linkse kamp te dryf.
“Die nasionale uitvoerende komitee (NUK) bestaan deesdae uit kabinetslede en groot sakelui. Daar is geen meer verteenwoordigers van siviele organisasies of vakbonde nie.”
Volgens Vavi het net groot besigheid die afgelope 12 jaar by transformasie gebaat.
“Ons soek ’n radikale ANC wat instem tot aanvaarbare salarisse, behoorlike werk*geleenthede en ware gelykheid.”
In ’n regstreekse aanval op Mbeki het die sentrale komitee ook sy misnoeë uitgespreek met die ANC-leier se onlangse stellings dat hy graag sou wou sien dat ’n vrou hom opvolg.
Dit nadat Mbeki die NUK-vergadering gelei het waarin die ANC-jeugliga (ANCYL) oor die vingers getik is omdat hulle die opvolgdebat “te vroeg” begin het”.
“Dit kan tog nie reg wees dat sommige se hande deur protokol gebind word maar die president verklaar sy eie voorkeure vir sy opvolger nie,” het Vavi gesê.
Page generated in 2.20912 seconds with 12 queries